EkBass/fiwiki-20250220-pages-articles huggingface dataset:
Olhavan junaonnettomuus

Olhavan junaonnettomuus on vuonnna 1979 tapahtunut junaonnettomuus, joka tapahtui Olhavan rautatieasemalla 25. elokuuta 1979. Onnettomuus tapahtui, kun sotilasjuna törmäsi sivuraiteella junankohtausta odottavaan tavarajunaan. Tavarajunan kaksi viimeistä, sahatavaraa sisältävää vaunua olivat jääneet pääraiteelle. Sotilasjuna törmäsi niihin, jolloin sotilasjunan veturi ja ensimmäiset vaunut suistuivat kiskoilta. Onnettomuudessa loukkaantui 21 varusmiestä ja kaksi kantahenkilökuntaan kuuluvaa. Sotilasjuna oli tulossa Misistä, ja sen kyydissä oli lähes 500 Rovajärven tykistöleiriltä palaavaa varusmiestä ja jonkin verran armeijan henkilöstöä. Tavarajunassa oli ainakin sahatavaraa, klooria, propaania ja aniitti-räjähdysaineita, joten tulipalon ja räjähdysonnettomuuden vaara merkittävä. Onnettomuushetkellä vaihde oli kytketty päälle ja opastin oli aja-asennossa. Sähkösulku, jonka tehtävänä on estää vaihteen kääntäminen junan ollessa vaihdealueella, ei ollut toiminnassa. Tavarajunan kuljettajalta todettiin veressä yli 0,5 promillea alkoholia, mikä on raideliikennejuopumuksen alaraja. Molemmat tuomittiin sakkoihin, ja veturinkuljettaja pidätettiin virastaan. Asemamies tuomittiin Iin käräjillä maksamaan vahingonkorvauksia loukkaantuneille ja rautatiehallitukselle. Rovaniemen hovioikeus myöhemmin kumosi vahingonkorvausvaatimukset. == Lähteet == Luokka:Junaonnettomuudet Suomessa Luokka:Vuoden 1979 onnettomuudet Luokka:Iin liikenne
Sunnemo

Sunnemo on taajama Hagforsin kunnassa Värmlandin läänissä samannimisessä historiallisessa maakunnassa Ruotsissa. Taajamassa oli 289 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Hagforsin kunta
Mjönäs

Mjönäs on taajama Hagforsin kunnassa Värmlandin läänissä samannimisessä historiallisessa maakunnassa Ruotsissa. Taajamassa oli 257 asukasta vuonna 2016. ==Lähteet== ==Aiheesta muualla== Luokka:Ruotsin taajamat Luokka:Hagforsin kunta
Trump-syndrooma

Trump-syndrooma () on halventava käsite, joka tarkoittaa Donald Trumpiin kohdistuvaa irrationaalista negatiivista suhtautumista ilman, että otetaan huomioon Trumpin todelliset poliittiset kannat tai hänen hallintonsa toimet. Trump-syndrooma ei ole virallinen psykiatrinen diagnoosi. Syndrooma on määritelty "niin intensiiviseksi vihaksi Donald Trumpia kohtaan, että se sumentaa arvostelukyvyn." == Lähteet == Luokka:Donald Trump Luokka:Poliittiset käsitteet Luokka:Propaganda
Anders Olsson

Anders Olsson (s. 1. kesäkuuta 1949 Huddinge) on ruotsalainen kirjailija, kirjallisuuskriitikko ja kirjallisuuden tutkija. Hänet valittiin Ruotsin akatemian jäseneksi vuonna 2008, ja hän toimi sen pysyvänä sihteerinä muutaman kuukauden ajan vuonna 2019. Olsson on opiskellut pohjoismaisia kieliä, kirjallisuushistoriaa ja filosofiaa. Hän väitteli vuonna 1983 tohtoriksi aiheenaan Gunnar Ekelöfin tuotanto. Vuonna 2004 Olssonista tuli Tukholman yliopiston kirjallisuustieteen professori. ==Lähteet== ==Aiheesta muualla== Luokka:Ruotsalaiset kirjailijat Luokka:Ruotsalaiset kirjallisuustieteilijät Luokka:Ruotsin akatemian jäsenet Luokka:Ruotsalaiset professorit Luokka:Tukholman yliopiston professorit Luokka:Vuonna 1949 syntyneet Luokka:Elävät henkilöt
Yhdysvaltain presidentinkanslia

Yhdysvaltain presidentinkanslia (, lyh. EOP) on Yhdysvaltain presidentin toimeenpanovirasto. Presidentinkanslia on perustettu vuonna 1939 presidentti Franklin D. Rooseveltin toimesta. Presidentinkanslian tehtävä on tukea Yhdysvaltain presidentin toimintaa ja se koostuu useista tähän tarkoitukseen luoduista virastoista. Jotkin virastot valvovat ja koordinoivat toisten virastojen työtä, kun taas jotkin virastot käsittelevät sisä- tai ulkopolitiikkaa. Toimistojen luonteet vaihtelevat hallinnollisista tukitoimista yhteydenpitotoimistoihin. Presidentinkanslia toimii Valkoisen talon kansliapäällikön alaisuudessa ja siinä työskentelevät presidentin läheisimmät neuvonantajat. Neuvonantajat puolestaan valvovat yksittäisiä virastoja. Johtavat neuvonantajat työskentelevät Valkoisessa talossa, mutta suurin osa kanslian henkilöstöstä työskentelee Eisenhower Executive Office Buildingissa. == Lähteet == Luokka:Yhdysvaltain liittovaltion hallinto Luokka:Yhdysvaltain presidenttiys Luokka:Valkoinen talo
South African Reserve Bank

South African Reserve Bank (lyhennys SARB) on Etelä-Afrikan keskuspankki. Vuonna 1921 perustetun keskuspankin pääkonttori sijaitsee Pretoriassa. Pääkonttorina toimivaa pilvenpiirtäjää korjataan ja täydennysrakennetaan 2020-luvulla. Etelä-Afrikan perustuslain mukaan SARBin ensisijaisena tehtävänä on Etelä-Afrikan rahayksikön randin (ZAR) vakaudesta huolehtiminen maan tasapainoisen ja kestävän talouskasvun tukemiseksi. Muihin tehtäviin kuuluvat muun muassaa setelien ja kolikoiden liikkeellelasku ja tuhoaminen, rahoitusmarkkinoiden (-laitosten) säätely ja ohjaus, valtion kulta- ja valuuttavarannoista huolehtiminen, kansallisen maksujärjestelmän hallinnointi, Etelä-Afrikan hallituksen pankkina toimiminen sekä poikkeustapauksessa lainanantajana likviditeettiavun tarjoaminen maan rahoituslaitoksille. Keskeinen ulkomainen valuutta maalle on Yhdysvaltain dollari. Keskuspankki on kehitellyt digitaalista keskuspankkirahaa, digitaalista randia. ==Lähteet== ==Aiheesta muualla== Luokka:Etelä-Afrikan talous Luokka:Keskuspankit
Yhdysvaltain maatalousministeriö

Yhdysvaltain maatalousministeriö (, lyh. USDA) on Yhdysvaltain hallinnon maanviljely-, maatalous- ja elintarvikepolitiikasta vastaava toimeenpano- osasto. USDA:n toimialaan kuuluvat elintarvikkeisiin, maatalouteen ja luonnonvaroihin liittyvät kysymykset. Maatalousministeriön johtajana toimii Yhdysvaltain maatalousministeri. == Lähteet == Maatalous
Yhdysvaltain opetusministeriö

Yhdysvaltain opetusministeriö (, lyh. ED) on Yhdysvaltain hallinnon opetuksesta, elämäntaidoista, ammattitaidosta ja kansalaistaidoista vastaava toimeenpano-osasto. ED:n toimialaan kuuluu koulutuksen huippuosaamisen edistäminen sekä yhtäläisten koulutusmahdollisuuksien varmistaminen. Opetusministeriön johtajana toimii Yhdysvaltain opetusministeri. == Lähteet == Opetus
Yhdysvaltain energiaministeriö

Yhdysvaltain energiaministeriö (, lyh. DOE) on Yhdysvaltain hallinnon kansallisen, taloudellisen ja energiavarmuuden edistämisestä vastaava toimeenpano-osasto. Energiaministeirö hallinnoi Yhdysvaltain ydininfrastruktuuria ja toteuttaa maan energiapolitiikkaa. Energiaministeriö rahoittaa myös alan tieteellistä tutkimusta. Energiaministeriön johtajana toimii Yhdysvaltain energiaministeri. == Lähteet == *
Yhdysvaltain terveysministeriö

Yhdysvaltain terveysministeriö (, lyh. HHS) on Yhdysvaltain hallinnon terveydensuojelusta ja sosiaalipalveluista vastaava toimeenpano-osasto. HHS:n alaiset virastot tekevät terveys- ja yhteiskuntatieteellistä tutkimusta, ehkäisevät tauteja, edistävät elintarvike- ja lääketurvallisuutta sekä tarjoavat sairausvakuutuksia. Terveysministeriön johtajana toimii Yhdysvaltain terveysministeri. == Lähteet == Terveys Luokka:Terveysministeriöt
Yhdysvaltain asunto- ja kaupunkikehitysministeriö

Yhdysvaltain asunto- ja kaupunkikehitysministeriö (, lyh. HUD) on Yhdysvaltain hallinnon asumistarpeisiin ja yhteisökehitykseen liittyvästä politiikasta ja ohjelmista vastaava toimeenpano-osasto. HUD hallinnoi ohjelmia, jotka tarjoavat avustuksia asuntojen ja yhdyskuntien kehitykseen. Ministeriö pyrkii myös varmistamaan kaikille yhtäläiset asumismahdollisuudet. Asunto- ja kaupunkikehitysministeriön johtajana toimii Yhdysvaltain asunto- ja kaupunkikehityksen ministeri. == Lähteet == Maatalous
Helena Takalon patsas

Helena Takalon patsas on Antonio da Cudanin tekemä teos Pyhäjärven keskustassa. Pronssiin valettu 2,5 metriä korkeaHelena Takalo hiihtää nakuna patsaassa; IS 28.6.2006 patsas on pystytetty vuonna 2006 hiihtäjä Helena Takalon kunniaksi puistoon Ollintien varrelle. Alastonpatsas, joka kuvaa hiihtäjän asentoa ilman suksia ja sauvoja, ylistää naisurheilun kauneutta. Patsas on graniittisella alustalla suihkuvesialtaassa, jonka halkaisija on kahdeksan metriä. Alustassa olevassa laatassa on teksti:Helena Takalon patsas; poistyopoydalta.blogspot.com :"Täytyy sanoa, että se luisti... :sanoi olympiavoittaja Helena T. :Suomalaisten sydämiin hän hiihti" Altaassa on viisi vesisuihkua ja valoa olympiaväreillä. Vesialtaasta käytiin pitkä ja kuohuttavakin keskustelu - allas uhkasi jäädä jopa toteuttamatta vasten taiteilijan suunnitelmaa.Helena-patsas löysi paikkansa; Kaleva 3.7.2006 == Lähteet == Luokka:Pyhäjärvi Luokka:Suomen patsaat ja veistokset
Sunnanvik

Sunnanvik on kylä Siuntiossa, Uudellamaalla. Kylän nimi juontaa juurensa entiseen Vikträsk-järven läntiseen lahteen. Sunnanvik sijaitsi lahden eteläisellä puolella, eli ruotsiksi "sunnan om viken". == Historia == Keskiajalla Suomen alueen etelärannikkoa pitkin kulkenut Suuri Rantatie jakautui pohjoiseen ja eteläiseen haaraan Karjaalla. Tiet yhdistyivät jälleen Siuntion Sunnanvikissä. Isojaon yhteydessä useat talot siirrettiin pois kylistä alkuperäisiltä paikoiltaan. Sunnanvikin kyläkeskusta ei kuitenkaan koskaan hajoitettu isojaossa. Vuonna 1944 Sunnanvikistä tuli osa Neuvostoliiton vuokraamaa Porkkalan laivastotukikohtaa. Sunnanvikissä sijaitsi keskittymä Neuvostoliiton sotilaita, joiden tehtävänä oli ylläpitää sairaalaa. Kylä toimi lääkinnällisenä keskuksena. == Lähteet == Luokka:Siuntion kylät
Chobe

Chobe District eli Chobe on hallinnollinen alue Botswanan pohjoisosassa. Sitä rajaavat etelässä Botsawanan maapurialueet Central District ja North-West District. Pohjoisessa naapureina ovat Namibia ja Sambia sekä idässä Zimbabwe. Alueen pinta-ala on noin 20 800 neliökilometriä, ja väestönlaskennan 2022 asukasluku oli 28 743 (VL2011: 23 347 as.). Alueen hallintokeskus on Kasane (9 143 as., VL2022), toinen huomattavampi asutuskeskus oli Kazungula (8 704 as., VL2022). Alueen tunnetuimpiin nähtävyyksiin kuuluu Choben kansallispuisto. Vuonna 2021 avattu, Chobejoen liittymäkohdassa Sambesin ylittävä, 923-metriä pitkä Kazungulan silta luo tärkeän maantie- ja rautatieyhteyden alueelta Sambiaan ja samalla yhdistää eteläisen Afrikan liikenneverkkoja. Kasanen kansainvälinen lentoasema palvelee Choben alueen lentomatkustajia. Vuosina 2001-2006 Chobe oli osa Botswanan North-West District -aluetta. Tiedosto:Giraffes in Chobe National Park 01.jpg|Kirahveja Choben kansallispuistossa. Tiedosto:The new bridge at Kazangula.jpg|Sambesin ylittävä Kazungulan silta, kuvassa vielä rakenteilla (2020). == Lähteet == == Aiheesta muualla == *Chobe District Council (facebook.com) Luokka:Botswanan alueet
Väinö Helke

Väinö Onerva Helke, vuoteen 1906 Helenius (27. kesäkuuta 1893 Karinainen – 25. syyskuuta 1958 Turku) oli juristi, virkamies ja pankinjohtaja. Helkeen vanhemmat olivat opettaja Kustaa Helke ja Maria Ulrika Ketola ja puoliso vuodesta 1920 Helli Alice Veso. Helke tuli ylioppilaaksi 1913, suoritti oikeustutkinnon 1920 ja sai varatuomarin arvon 1922. Hän oli Turun hovioikeuden kanslisti 1922–1927, aktuaari 1927–1928, notaari 1928–1933, viskaali 1933–1935, kanneviskaali 1935 ja asessori 1935–1944. Turun Suomalaisen Säästöpankin toimitusjohtaja Helke oli 1944–1958. Hän oli myös asianajaja 1920–1933 ja toimi muun muassa Maarian kunnanvaltuuston varapuheenjohtajana 1936–1944 ja Turun kaupunginhallituksen jäsenenä 1944–1946.Kuolleita. Helsingin Sanomat, 26.9.1958, s. 12. == Lähteet == Luokka:Suomalaiset juristit Luokka:Suomalaiset asianajajat Luokka:Suomalaiset virkamiehet Luokka:Suomalaiset pankinjohtajat Luokka:Maarian kunnanvaltuutetut Luokka:Vuonna 1893 syntyneet Luokka:Vuonna 1958 kuolleet
Gabriel Bortoleto

Gabriel Bortoleto Oliveira (s. 14. lokakuuta 2004 São Paulo, Brasilia), on brasilialainen rata-autoilija, joka kilpailee tällä hetkellä Formula 2 -mestaruussarjassa Invicta-tallissa, mutta sai marraskuussa 2024 sopimuksen kaudeksi 2025 Sauberin (kaudesta 2026 Audin) formula 1 -talliin. == Ura == São Paulossa syntynyt ja kasvanut Bortoleto aloitti rata-autoilu-uransa karting- kilpailuissa jo 7-vuotiaana, voitti useita kansallisia titteleitä Brasiliassa ja ryhtyi ajamaan junioriformuloita vuonna 2020. Kaksinkertaisen Formula 1 -maailmanmestarin Fernando Alonson suojeluksessa Bortoleto ajoi Italian F4-sarjassa vuonna 2020, vuosina 2021–2022 Formula Regional -sarjassa Euroopassa ja Formula 3 -sarjassa vuonna 2023. Bortoleto eteni Formula 2 -sarjaan vuonna 2024, jonka Monzan osakilpailussa Bortoleto sai suuren huomion nousemalla voittoon ​​ruudukon viimeisestä lähtöruudusta, ollen ensimmäinen näin tehnyt kuljettaja koskaan F1- tai F2-sarjoissa. Vuosina 2023–2024 McLarenin kuljettajakehitysohjelmassa mukana ollut Bortoleto ajoi ensimmäisen Formula 1 -testinsä Red Bull Ringillä syyskuussa 2024 McLaren MCL36 -autolla. Hänen on määrä liittyä Sauberin F1-talliin kaudeksi 2025, ennen kuin Audi ostaa sen vuonna 2026. Bortoleto syrjäytti Valtteri Bottaksen Sauberilla. == Formula 1 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 2025 Kick Sauber AUS CHN JPN BHR SAU MIA EMI MON ESP CAN AUT GBR BEL HUN NED ITA AZE SIN USA MXC SÃP LVG QAT ABU \- - == Lähteet == Luokka:Brasilialaiset Formula 1 -kuljettajat Luokka:Vuonna 2004 syntyneet Luokka:Elävät henkilöt
Helke

Helke on muun muassa seuraavien suomalaisten henkilöiden sukunimi: * Lauri Helke (s. 1982), insinööri ja yritysjohtaja * Susanna Helke (s. 1967), dokumenttiohjaaja, professori * Väinö Helke (vuoteen 1906 Helenius, 1893–1958), juristi, virkamies ja pankinjohtaja
Somevaikuttaja

Somevaikuttaja (joskus myös vaikuttaja tai influensseri) on lyhennys sanasta sosiaalisen median vaikuttaja, jolla tarkoitetaan henkilöä, joka tuottaa säännöllisesti sisältöä sosiaalisen median alustalla, jolla on vaikutusvaltaa seuraajiinsa ja jonka toiminnassa on usein mukana jonkinlainen kaupallinen elementti Sosiaalisen vaikuttajien ohella puhutaan myös bloggaajista, tubettajista ja sisällöntuottajista. Kaupalliset sosiaalisen median vaikuttajat markkinoivat tuotteita ja palveluita maksusta seuraajilleen, jolloin puhutaan vaikuttajamarkkinoinnista. Vaikuttajamarkkiniointi kuuluu kuluttajasuojalain piiriin ja kaupalliset somevaikuttajat jaetaan Suomessa Kilpailu- ja kuluttajaviraston mukaan harrastajamaisiin ja ammattimaisiin vaikuttajiin. Ammattimaiset vaikuttajat saavat elantonsa somevaikuttajina. Tutkimusten mukaan somevaikuttajin vaikutusvalta ja suositusten teho perustuu koettuun läheisyyden, tuttuuden ja aitouden tuntuun. Vaikuttajat erotetaan yleensä perinteisistä julkisuuden henkilöistä juuri heidän tavanomaisuutensa. Suuren suosion saavuttaneet vaikuttajat ovat kuitenkin lähempänä perinteisiä julkisuuden henkilöitä, artisteja, näyttelijöitä ja laulajia, mutta pyrkivät silti usein vaalimaan somevaikuttajakulttuuriin oleellisena kuuluvaa autenttisuuden tuntua. == Poliittiset somevaikuttajat == Somevaikuttajiksi voidaan mieltää myös sosiaalisen median alustoilla aktiiviset keskustelijat, toimittajat, poliitikot. Tällaisia suuren seuraajajoukon keränneitä aktiivisia keskustelijoita kutsutaan usein myös mielipidevaikuttajiksi tai mielipidejohtajiksi. Perinteisesti yhteiskunnallista ja poliittista keskustelua on Suomessa käyty Twitterissä (X), ja kaupallinen vaikuttaminen on keskittynyt YouTubeen ja Instagramiin. Alustat kuitenkin kehittyvät ja muuttavat jatkuvasti, ja vaikka Instagram mielletään edelleen usein kaupalliseksi alustaksi, on yhteiskunnallisten sisältöjen määrä Instagramissa on lisääntynyt merkittävästi. Kiinalainen somealusta TikTok on sekä viihteellinen että poliittinen. Somevaikuttajilla ajatellaan olevan vaikutusvaltaa myös politiikkaan ja yhteiskunnallisiin kysymyksiin. Vaikuttajien nk. "politisoituminen" on Suomessa tuoreempi ilmiö, mutta maailmalla somevaikuttajat ovat osallistuneet poliittisiin keskusteluihin ja politiikkaan jo pidempään. Suomessa nähtiin eduskuntavaalien 2023 yhteydessä vaikuttajien esiinmarssi. Somevaikuttajat osallistuvat poliittiseen keskusteluun ja järjestöjen kampanjoihin ja tukevat ehdokkaita oma- aloitteisesti ilman korvausta ja maksusta poliittisessa markkinoinnissa. Somevaikuttajien osaaminen voidaan valjastaa myös propagandaan ja informaatiovaikuttamisen operaatiohin . == Kirjallisuutta == * Vaikuttava viestintä (2023) ProComma Academic https://helda.helsinki.fi/items/bb4fdddd- ac26-42d3-b4ec-f823a5653d0e * Arnesson, Johanna & Reinikainen, Hanna (2024) Influencer Politics. At the Intersection of Personal, Political, and Promotional. De Gryuter. * TEPA-termipankki, vaikuttaja https://termipankki.fi/tepa/fi/haku/vaikuttaja == Lähteet ==
Purppuranpunainen hibiskus

Purppuranpunainen hibiskus (Purple Hibiscus) on nigerialaisen kirjailijan Chimamanda Ngozi Adichien esikoisromaani. Englanninkielinen alkuteos ilmestyi 2003 ja suomennos 2010. Romaanin on suomentanut Kristiina Savikurki, ja suomennoksen on julkaissut Otava. Kirjan päähenkilö ja minäkertoja on 15-vuotias Kambili-tyttö. Perheen isä on katolinen pappi. Perheeseen kuuluu lisäksi äiti ja Kambilin veli Jaja. Tarinassa kulkevat mukana perinteistä uskoa harjoittavaa isänisä ja Ifeoma-täti, joka on isän sisar. Ankara perheenisä on laatinut lapsilleen päivittäiset lukujärjestykset, joiden mukaan lasten on elettävä. Hän pitää lapsilleen ja vaimolleen väkivaltaista kuria. Lapset eivät saisi tavata ”pakanallista” isoisäänsä kuin lyhyesti ja harvoin, mutta täti järjestää salaisia tapaamisia. Hibiskus-kukka symboloi kirjassa iloista yhdessäoloa.Juha Kulmanen, Iloinen afrikkalainen feministi, joka ei vihaa miehiä, Yle.fi, uutiset 20.3.2015, päivitetty 4.5.2016, viitattu 8.11.2024 ==Arviot== Kaisu-Maria Toiskallio luonnehtii Kambilin ja nuoren katolisen papin ystävyyttä lämpimäksi ihmissuhteeksi, jossa tyttö kokee ensimmäisen ihastuksensa. Hän luonnehtii Adichien kuvausta uskottavaksi ja hienolla herkkyydellä kirjoitetuksi.Maria Toiskallio, Lapsuuden lopussa, Kiiltomato.net 29.10.2010, viitattu 8.11.2024 ==Lähteet== ==Aiheesta muualla== * Purppuranpunainen hibiskus, Kirjasampo Luokka:Vuoden 2003 kirjat Luokka:Romaanit
Yhdysvaltain veteraaniasiainministeriö

Yhdysvaltain veteraaniasiainministeriö (, lyh. VA) on Yhdysvaltain hallinnon veteraanien, heidän perheilleen sekä eloonjääneille tarkoitettujen etuusohjelmien hallinnosta vastaava toimeenpano-osasto. Veteraaniasiainministeriö vastaa eläkkeestä, koulutuksesta, työkyvyttömyyskorvauksista, asuntolainoista, henkivakuutuksesta, kuntoutuksesta, perheavustuksista sekä sairaanhoito- ja hautausavustuksista. Veteraaniasiainministeriö perustettiin vuonna 1989. Veteraaniasiainministeriön johtajana toimii Yhdysvaltain veteraaniasiainministeri. == Lähteet == Veteraaniasiat
Susie Wiles

Susie Wiles, o.s. Summerall (s. 14. toukokuuta 1957) on yhdysvaltalainen poliittinen neuvonantaja. Hän on työskennellyt republikaanipresidenttien, kongressin jäsenten ja muiden poliitikkojen alaisuudessa etenkin Floridassa. Wiles liittyi Donald Trumpin kampanjaväkeen presidenttikisassa vuonna 2016. Voitettuaan presidentinvaalit 2024 Trump nimitti Wilesin Valkoisen talon kansliapäälliköksi virkakauden alkaessa alkuvuonna 2025. ==Elämäkerta== Susie Wiles, o.s. Summerall, syntyi 14. toukokuuta 1957. Hänen isänsä Pat Summerall oli jalkapalloilija ja pelasi NFL:ssä, mutta erityisen tunnetuksi ja varakkaaksi hän tuli urheilutoimittajana. Isä oli kuitenkin alkoholisti eikä erityisen läsnä perheen arjessa. Perheen äiti oli Katharine Jacobs. Susie Wilesilla on kaksi häntä nuorempaa veljeä. Wiles opiskeli Marylandin yliopistossa. Hän alkoi työskennellä politiikassa, aluksi Jack Kempin avustajana Washingtonissa ja liittyi sitten Ronald Reaganin presidenttikamppanjaan vuoden 1980 vaaleissa. Wiles meni naimisiin Reaganille työskennelleen Lanny Wilesin kanssa, ja pari muutti Floridaan Ponte Vedra Beachiin, jossa Susie Wiles työskenteli kongressinjäsen Tillie Fowlerille ja Jacksonvillen pormestari John Delaneylle tämän ollessa kansliapäällikkönä vuosina 1997–2000. Häntä sanottiin tärkeäksi hahmoksi kaupunginhallinnon kulisseissa. Hän työskenteli myös Delaneyn seuraaja John Peytonille vuoteen 2008, minkä jälkeen hän erosi. Vuonna 2011 Wiles alkoi työskennellä lobbaaja Brian Ballardin yrityksessä ja Jon Huntsmanin epäonnistuneen presidenttikampanjan päällikkönä. Elokuussa 2015 hän tapasi Donald Trumpin Trump Towerilla New Yorkissa ja auttoi tätä Floridassa presidenttikisassa vuonna 2016. Vuonna 2018 hän auttoi Ron DeSantisia voittamaan Floridan kuvernöörinvaalit. Voittonsa jälkeen DeSantis syrjäytti hänet republikaanipuolueen tärkeimmistä asemista Floridassa. Wiles liittyi jälleen Trumpin kamppanjaan tämän yrittäessä saada kannatusta Floridassa presidentinvaaleissa 2020. Trump voitti Floridassa, mutta hävisi vaalit kokonaisuutena. Virkansa menettänyt Trump palkkasi Wilesin presidenttivirkansa jälkeiseen avustajakuntaan vuonna 2021, ja hän johti Trumpin Save America PAC:n toimintaa. Kun Trump voitti presidentinvaalit 2024, hän nimitti Wilesin Valkoisen talon kansliapäälliköksi alkaen virkaanastujaisistaan alkuvuonna 2025. ==Lähteet== Luokka:Yhdysvaltalaiset poliitikot Luokka:Valkoisen talon kansliapäälliköt Luokka:Vuonna 1957 syntyneet Luokka:Elävät henkilöt
Jaakko Rajala

Jaakko Rajala (s. 27. huhtikuuta 1924 Vilppula) on suomalainen soitinrakentaja, joka tunnetaan rakentamistaan viuluista. == Elämä == Lapsuudessan Ruovedellä ja Helsingissä asunut Rajala soitti nuorena viulua, mutta menetti soittokykynsä jatkosodassa haavoituttuaan merimiinan räjähdyksessä. Sodan päätyttyä Rajala oli Helsingissä viulunrakentaja Jukka Bergmanin oppipoikana, jonka jälkeen hän työskenteli Fazerin musiikkiliikkeen soitinkorjaamossa. Muutettuaan Tampereeelle 1955 Rajala perusti oman verstaan ja soitinkorjaamon. 1970-luvulta lähtien hän opetti soitinrakennusta muun muassa Tampereen työväenopistossa. Rajala työskenteli pitkään myös Tampere Filharmonian jousisoittajien soitinrakentajana ja -korjaajana. Hän on kertonut rakentaneensa noin 400 viulua, alttoviulua ja selloa. Rajalan alttoviulujaan on myyty myös Pohjoismaihin ja Keski-Eurooppaan. Hän rakensi viimeisen viulunsa vuonna 1981, mutta jäi eläkkeelle vasta 85-vuotiaana. == Lähteet == Luokka:Suomalaiset soitinrakentajat Luokka:Vuonna 1924 syntyneet Luokka:Yli satavuotiaiksi eläneet suomalaiset Luokka:Elävät henkilöt
Eosiini B

Eosiini B (C20H6Br2N2O9Na2) eli Acid Red 91 on ksanteenirakenteinen aromaattinen orgaaninen yhdiste. Yhdistettä voidaan käyttää väriaineena. == Ominaisuudet, valmistus ja käyttö == Huoneenlämpötilassa eosiini B on ruskehtavan punaista tai vihreää kiteistä ainetta. Yhdiste liukenee veteen ja kohtalaisesti etanoliin. Aineen liuoksilla on vihreä fluoresenssi. Eosiini B voi olla sytotoksinen, mutageeninen ja estää tiettyjä mitokondriaalisia toimintoja. Eosiini B:tä valmistetaan bromaamalla fluoreskeiiniä 4',5'-dibromifluoreskeiiniksi ja nitraamalla se. Viimeinen vaihe on natriumsuolan muodostaminen. Ensimmäisen kerran yhdistettä valmisti Heinrich Caro vuonna 1875. Eosiini B:tä voidaan käyttää mikroskopiassa esimerkiksi lihassäikeiden värjäämiseen ja vastavärinä hematoksyliinille, joskin rakenteeltaan läheisesti muistuttava eosiini Y on yleisemmin käytetty. Yhdistettä voidaan käyttää myös silkin värjäykseen ja musteiden ja värikynien valmistamiseen. == Lähteet == == Aiheesta muualla == Luokka:Bentsoehapot Luokka:Typpiyhdisteet Luokka:Väriaineet
Enimmäkseen Kirkasta

Enimmäkseen Kirkasta on suomalaislaulaja Kirkasta kertova elämäkerta, jonka kirjoitti Raila Kinnunen yhdessä Kirkan kanssa käymiensä keskustelujen ja käytössään olevien arkistojen pohjalta. Teoksen julkaisi vuonna 1999 WSOY. Idea elämäkertaan tuli Kirkalta itseltään, ja hän oli ehdottanut sen tekemistä jo 1990-luvun puolivälissä. Työstäminen aloitettiin syksyllä 1998, ja julkistamistilaisuus järjestettiin 20. lokakuuta 1999. Kirja noudattaa Kirkan hyväntahtoista imagoa, joskin hän kertoo siinä myös elämänsä kipukohdista, kuten vaikeasta isäsuhteestaan, aviottomasta lapsestaan, lähipiirissään olevasta huumeongelmasta ja ensimmäisen avioliittonsa kariutumisesta. Monet Kirkan hyvin tuntevat kritisoivat kirjan antavan kohteestaan yksiulotteisen kiiltokuvamaisen vaikutelman. Kirja ilmestyi pokkariversiona vuonna 2007 Kirkan kuoleman jälkeen. == Lähteet == Luokka:Kirka Luokka:Suomalaiset elämäkerrat ja muistelmat Luokka:Kirjat musiikista Luokka:Vuoden 1999 kirjat
Slaughter Beach

Slaughter Beach on kunta (town) Yhdysvalloissa Delawaren osavaltiossa Delawarenlahden rannalla. Vuoden 2020 väestönlaskennassa Slaughter Beachissa oli 218 asukasta. Kunta sijaitsee Sussexin piirikunnassa. Slaughter Beachin nimen alkuperästä ei ole varmaa tietoa, ja nimen alkuperästästä onkin ainakin kolme eri teoriaa. Vuonna 2018 PETA pyysi kuntaa vaihtamaan nimensä "Sanctuary Beachiksi". == Väestö == Vuonna 2020 Slaughter Beachin 218 asukkaasta valkoisia oli 95,0 %, aasialaisia 1,4 %, alkuperäisasukkaita 0,9 % ja mustia 0,5 %. Asukkaista 0,5 % kuului johonkin muuhun rotuun ja 1,8 % kuului kahteen tai useampaan rotuun. 1,4 % asukkaista oli hispaanoja tai latinoita. Vuonna 2022 3,1 % asukkaista puhui kotonaan jotain muuta kieltä kuin englantia ja 2,5 % asukkaista oli syntynyt ulkomailla. == Lähteet == == Aiheesta muualla == Luokka:Delawaren kunnat
Kirka – Hetki lyö

Kirka – Hetki lyö on Petri Lahden kirjoittama elämäkerta suomalaislaulaja Kirkasta. Elokuussa 2022 ilmestynyt teos keskittyy pääasiassa Kirkan musiikkiin, mutta se dokumentoi myös muistoja ja näkemyksiä hänen keikoistaan ja julkisuuskuvastaan. == Lähteet == Luokka:Kirka Luokka:Suomalaiset elämäkerrat ja muistelmat Luokka:Kirjat musiikista Luokka:Vuoden 2022 kirjat
Rusobauhinia

Rusobauhinia (Bauhinia galpinii) on hernekasveihin kuuluva pensas tai puuvartinen köynnös. Se kasvaa luonnonvaraisena eteläisen Afrikan itärannikolla. Rusobauhinialla on kaksiosaiset, perhosen siipiä muistuttavat lehdet ja tiilenpunaiset kukat. Sitä kasvatetaan koristekasvina. == Lähteet == Luokka:Hernekasvit
Kromdraai

Kromdraai on kalkkikiviluola Etelä-Afrikassa Johannesburgin länsipuolella. Se on muiden lähistön luolien kanssa merkittävä varhaisten homininien fossiilien, etenkin Paranthropus robustus löytöpaikka. Sieltä on löytynyt myös samantapaisia kivityökaluja kuin Olduvain rotkosta. Kromdaaista on löydetty yli 500 ihmisen jäänteen fossiilia, tuhansia eläinfossiileja, noin 9 000 kivityökalua ja yli 300 fossiloitunutta puukappaletta. Swartkrans, Sterkfontein ja Kromdraai valittiin vuonna 1999 Unescon maailmanperintöluetteloon. == Lähteet == == Aiheesta muualla == Luokka:Etelä- Afrikan luolat Luokka:Unescon maailmanperintökohteet Etelä-Afrikassa
Matheus França

Matheus França de Oliveira (s. 1. huhtikuuta 2004 Rio de Janeiro) on brasilialainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Crystal Palacea ja Brasilian alle 20-vuotiaiden jalkapallomaajoukkuetta. França on kotimaansa Flamengon kasvatti ja hän teki ammattilaisdebyyttinsä joukkueessa joulukuussa 2021. Kesällä 2023 hän siirtyi nykyiseen seuraansa, Crystal Palaceen. == Seurajoukkueura == França siirtyi Flamengon junioriakatemiaan 12-vuotiaana. Häntä pidettiin yhtenä akatemian parhaista pelaajista. França oli 17-vuotias, kun hän pelasi kaudella 2021 ensimmäisen ammattilaisottelunsa. Flamengo hävisi 7. joulukuuta 2021 käydyn ottelun Santosia vastaan 0–1. Hän pelasi kauden 2021 aikana myös yhdessä muussa sarjaottelussa. França pelasi kauden aikana myös 17 liigaottelussa ja onnistui myös maalinteossa neljä kertaa. Libertadoresissa hän pelasi kahdessa ottelussa ja teki maalin Deportes Tolimaa vastaan. França pelasi kaudella 2023 Brasilian Série A:ssa yhdeksän ottelua ja teki yhden maalin Flamengon sijoittuessa sarjassa sijalle neljä. Hän pelasi myös Libertadoresissa kolme ottelua ja onnistui maalinteossa, kun vastassa oli SD Aucas. França siirtyi elokuussa 2023 Englannin Valioliigaan Crystal Palaceen 20 miljoonan euron siirtokorvauksella ja sopimuksella vuoteen 2028 asti. Hän teki lokakuussa 2023 ensiesiintymisensä valmentaja Roy Hodgsonin alaisuudessa sarjaottelussa Newcastle Unitedia vastaan. Maaliskuussa 2024 hän loukkaantui ja on ollut sivussa kahdeksan kuukauden ajan. França pelasi kaudella 2023–2024 Englannin kymmenessä ottelussa. FA Cupissa hän oli kentällä kahdessa ottelussa. == Maajoukkueura == França pelasi ensimmäistä kertaa Brasilian alle 20-vuotiaiden maajoukkueessa marraskuussa 2022 ystävyysotteluissa Chileä vastaan. Tätä ennen hän oli pelannut ystävyysotteluita myös Brasilian alle 16-vuotiaiden maajoukkueessa. == Lähteet == Luokka: Brasilialaiset jalkapalloilijat Luokka: Vuonna 2004 syntyneet Luokka: Elävät henkilöt
Ackermans & van Haaren

Ackermans & van Haaren on Euronextin Brysselin pörssiin listattu belgialainen yhtiö. Se toimii meritekniikan, private bankingin, kiinteistöjen, energian ja resurssien sekä kasvupääoman alueilla. Ackermans & van Haaren tekee investointeja yhtiöihin, joiden kanssa se tekee pitkäaikaista yhteistyötä.Who we are Ackermans & van Haaren, viitattu 8.11.2024 Ackermans & Van Haaren NV Reuters, viitattu 8.11.2024 Yhtiö perustettiin vuonna 1876 Nicolaas van Haarenin ja Hendrik Willem Ackermansin toimesta, ja sen pääkonttori sijaitsee Antwerpenissä, Belgiassa. Vuonna 2023 Ackermans & van Haarenin markkina-arvo oli 5,319 miljoonaa euroa ja nettotuotto 399 miljoonaa euroa. Sillä oli 21 887 työntekijää ja toimintaa 103:ssa maassa. Ackermans & van Haarenin perustivat Nicolaas van Haaren ja Hendrik Willem Ackermans, jotka aloittivat yhteistyön vuonna 1876.Our investment history Ackermans & van Haaren, viitattu 8.11.2024 Ackermans & van Haaren on listattu Brysselin pörssissä, BEL20 -indeksissä ja European DJ Stoxx 600 -indeksissä. == Lähteet == Luokka:Belgialaiset pörssiyhtiöt
ǂKhomanin kulttuurimaisema

ǂKhomanin kulttuurimaisema on Unescon maailmanperintökohde Etelä-Afrikassa. Se sijaitsee maan pohjoisosassa, Botswanan ja Namibian rajalla, samalla alueella Kalahari Gemsbokin kansallispuiston (KGNP, osa Kgalagadin kansallispuistoa) kanssa. Suuri hiekka-aavikko sisältää jäänteitä ihmisasutuksesta kivikaudelta nykypäivään, ja se liittyy entisen paimentolaisen ǂKhomani San -kansan kulttuuriin ja sopeutumiseen ankariin autiomaaolosuhteisiin. Heille kertyi erityistä etnobotanista tietoa, kulttuurisia käytäntöjä ja maailmankuva, joka liittyy ympäristön maantieteellisiin piirteisiin. ǂKhomanin kulttuurimaisema todistaa elämäntavasta, joka vallitsi alueella ja muokkasi paikkaa tuhansien vuosien ajan. Maisemassa elää muutamia satoja saneja, joista alle 30 puhuu N|u-kieltä. He elävät metsästäjä-keräilijä-kulttuurissa, jäljittäen riistaa ja ampuen sitä myrkkynuolilla. Sanien yhteiskuntarakenne koostuu sukulaisryhmistä, eikä sillä ole johtajia. Yksityisomaisuus rajoittuu tavaroihin, joita voi kantaa mukanaan. == Lähteet == Luokka:Unescon maailmanperintökohteet Etelä-Afrikassa Luokka:Sanit
Nelson Mandelan perintökohteet

Nelson Mandelan perintökohteet on Unescon maailmanperintökohde Etelä- Afrikassa. Se koostuu neljästätoista rakennuksesta, jotka liittyvät Nelson Mandelan elämään ja 1900-luvun historiaan. Rakennukset sijaistevat neljässä provinssissa yhteensä seitsemän kunnan alueella. Kohteeseen kuuluvat Union Buildings Pretoriassa, joka on nyt hallituksen virallinen toimipaikka; Sharpevillen verilöylyn paikka, jossa muistetaan siellä surmattuja 69 ihmistä, jotka protestoivat epäoikeudenmukaisia lakeja vastaan; ja Mqhekezwenin palatsi, perinteistä johtajuutta symboloiva paikka, jonka lähellä Nelson Mandela asui nuorena miehenä. Nämä paikat kuvastavat keskeisiä tapahtumia, jotka liittyvät pitkään taisteluun apartheid-valtiota vastaan; Mandelan vaikutusta yhteisymmärryksen ja anteeksiannon edistämisessä; ja uskomusjärjestelmiä, jotka perustuvat rodullistamisen välttämiseen, panafrikkalaisuuteen ja ubuntuun. Viimeksimainittu käsite merkitsee, että ihmisyys on enemmän kuin yksilöiden summa. Kohteen osat ovat * Union Buildings. Pretoria * Constitution Hill, Johannesburg * Liliesleaf * Sharpeville (kolme osaa) * Walter Sisulu Square, Soweto * Orlandon kadut * Fort Haren yliopisto ja ZK Mathews House (kaksi osaa) * Mqhekezweni * Waaihoek * Ohlangen koulu == Lähteet == Luokka:Unescon maailmanperintökohteet Etelä- Afrikassa
Maunin kansainvälinen lentoasema

Maunin kansainvälinen lentoasema on Botswanan luoteisosan eli North-West Districtin hallintokeskuksessa Maunissa toimiva lentoasema. Se sijaitsee kaupungin pohjoisosassa. Vuonna 2023 Maunin lentoasema oli lentojen lukumäärällä (46 747 kpl vuonna 2023) mitattuna Botswanan vilkkain lentoasema. Reittilentoja tästä oli kuitenkin vain pieni osa (3 450). Lyhyet lähiseudulle suuntautuvat lennot pienillä potkurikoneilla ja esimerkiksi Okavangon suiston alueella vierailevia turisteja kuljettavat lennot ovat hyvin yleisiä. ==Lentoyhtiöt ja kohteet== Muun muassa seuraavat lentoyhtiöt lentävät reittilentoja Maunin lentoasemalle/-lta. * Air Botswana (Gaborone, Kasanne, Johannesburg) * Airlink (Johannesburg, Cape Town, Windhoek) * Ethiopian Airlines (Ndola, Addis Ababa) Maun Airport.jpg|Matkustajaterminaalin julkisivu. On final approach into Maun Airport.jpg|Loppulähestyminen lentoasemalle. Apron Maun.jpg|Maunista lennetään paljon lähiseudun turistilentoja pienkonein. ==Lähteet== ==Aiheesta muualla== Luokka:Botswanan lentoasemat
Iladalenin kirkko

Iladalenin kirkko () on Oslon kunnassa Norjassa sijaitseva kivinen pitkäkirkko vuodelta 1941. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Klemetsrudin kirkko

Klemetsrudin kirkko () on Oslon kunnassa Norjassa sijaitseva puinen pitkäkirkko vuodelta 1933. ==Lähteet== ==Aiheesta muualla== Luokka:Norjan puukirkot Luokka:Oslon kirkot
Lambertseterin kirkko

Lambertseterin kirkko () on Oslon kunnassa Norjassa sijaitseva tiilinen pitkäkirkko vuodelta 1966. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Lilleborgin kirkko

Lilleborgin kirkko () on Oslon kunnassa Norjassa sijaitseva tiilinen ja betoninen pitkäkirkko vuodelta 1966. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Ljanin kirkko

Ljanin kirkko () on Oslon kunnassa Norjassa sijaitseva kivinen pitkäkirkko vuodelta 1932. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Majorstuenin kirkko

Majorstuenin kirkko () on Oslon kunnassa Norjassa sijaitseva kivinen pitkäkirkko vuodelta 1926. ==Kuvia== MajorstuenKirke 20080511-4.jpg|Alttari MajorstuenKirke 20080511-5.jpg|Urut ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Manglerudin kirkko

Manglerudin kirkko () on Oslon kunnassa Norjassa sijaitseva betoninen pitkäkirkko vuodelta 1963. Kirkon pääosassa on jyrkkä liuskekivikatto, ja tiloihin kuuluu myös seurakuntasali ja erillinen kellotorni. Kirkossa on 310 istumapaikkaa, ja kuori-ikkunaa koristaa Sigurd Wingen lasimaalaus ”Kristus — fra lidelse til seier” (Kristus – kärsimyksestä voittoon). Kirkolla ei ole hautausmaata; lähimmät hautauspalvelut ovat Klemetesrudissa ja Alfasetissa. ==Lähteet== ==Aiheesta muualla== Luokka:Norjan kivikirkot Luokka:Oslon kirkot
Pålsboda

Pålsboda on taajama Hallsbergin kunnassa Örebron läänissä Närken historiallisessa maakunnassa Ruotsissa. Taajamassa oli 1 643 asukasta vuonna 2021. Pålsbodassa toimi aiemmin nastoja, paperiliittimiä ja pussinsulkijoita valmistanut Svenska Häftstiftfabriken (SHF), mutta se suljettin vuonna 2012, koska tuonti ulkomailta oli tehnyt siitä kannattamattoman. Tehdasrakennus on nykyään erään metallipajan käytössä, mutta SHF:n vanha loisteputkikyltti on edelleen katolla muistuttamassa historiasta. ==Lähteet== ==Aiheesta muualla== Luokka:Ruotsin taajamat Luokka:Hallsbergin kunta
Sköllersta

Sköllersta on taajama Hallsbergin kunnassa Örebron läänissä Närken historiallisessa maakunnassa Ruotsissa. Taajamassa oli 1 105 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Hallsbergin kunta
Östansjö

Östansjö on taajama Hallsbergin kunnassa Örebron läänissä Närken historiallisessa maakunnassa Ruotsissa. Taajamassa oli 833 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Hallsbergin kunta
Vretstorp

Vretstorp on taajama Hallsbergin kunnassa Örebron läänissä Närken historiallisessa maakunnassa Ruotsissa. Taajamassa oli 898 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Hallsbergin kunta
Olle Rimfors

Olof "Olle" Rimfors (synt. Andersson; 1896 Viby, Örebron lääni – 1994) oli ruotsalainen hiihdonopettaja ja urheiluvaikuttaja, joka perusti Ruotsin hiihdonopettajien liiton vuonna 1957. Hän edisti 1930-luvulla yhdessä Sigge Bergmanin kanssa alppihiihdon leviämistä Ruotsiin. Rimfors ja Bergman oli lähetetty puolustusvoimien toimesta Itävallan St. Antoniin vuonna 1934 ottamaan selvää, olisiko slalom hyödyllinen taito ruotsalaisille sotilaille. Kokemuksistaan kaksikko kirjoitti kirjan På skidor i Alperna, jossa he muun muassa esittelivät keksimänsä käännökset eräille pujotteluhiihdon käsitteille. Kirjasta tuli suosittu ja Rimfors perusti oman laskettelukoulun. Hän opetti myös kruununprinssi Kaarle Kustaata hiihtämään lapsena. ==Lähteet== ==Aiheesta muualla== Luokka:Ruotsalaiset urheiluvaikuttajat Luokka:Ruotsalaiset alppihiihtäjät Luokka:Vuonna 1896 syntyneet Luokka:Vuonna 1994 kuolleet
Kasanen kansainvälinen lentoasema

Kasanen kansainvälinen lentoasema on Botswanan pohjoisosassa, Choben alueen hallintokeskuksessa Kasanessa toimiva lentoasema. Se sijaitsee 4 kilometriä kaupungista etelään. Vuonna 2023 Kasane lentoasema oli lentojen määrällä (11 042 kpl vuonna 2023) mitattuna Botswanan toiseksi vilkkain lentoasema. Reittilentoja tästä oli kuitenkin vain pieni osa (1 760). Lennot pienillä potkurikoneilla esimerkiksi vierailevia turisteja kuljettaen ovat hyvin yleisiä. ==Lentoyhtiöt ja kohteet== Muun muassa seuraavat lentoyhtiöt lentävät reittilentoja Kasanen lentoasemalle/-lta. * Air Botswana (Gaborone, Maun, Francistown; Johannesburg, Cape Town, Windhoek, Nelspruit) * Airlink (Johannesburg) * Cemair (Johannesburg) Kasane International Airport, Botswana.jpg|Kasanen lentoasema-alueen sijainti Chobejoen (Cuando) suunnalta. Kasane Flughafen3.jpeg|Terminaalirakennusta sisältä. Air Botswana new ATR 72 at Kasane International Airport on a cloudy day.jpg|Air Botswanan ATE 72 -lentokone Kasanen lentoasemalla. ==Lähteet== ==Aiheesta muualla== Luokka:Botswanan lentoasemat
Ingrid Carlberg

Ingrid Carlberg (s. 1961) on ruotsalainen toimittaja ja kirjailija. Hän työskenteli Dagens Nyheter -sanomalehdessä vuosina 1990–2010. Kirjailijana hänet tunnetaan ennen kaikkea nuorille suunnatusta Rosalie-trilogiasta. Hän on kirjoittanut myös muun muassa reportaasikirjan mielialalääkkeistä sekä elämäkerrat Raoul Wallenbergista ja Alfred Nobelista. Carlberg valittiin Ruotsin akatemian jäseneksi vuonna 2020. Hän on naimisissa poliitikko Pär Nuderin kanssa. ==Biografia== ===Lasten- ja nuortenkirjat=== * Jag heter Rosalie (2002) * Rosalie på djupt vatten (2003) * Min bror Benjamin (2004) * Rosalies hemliga kompis (2005) ===Tietokirjat=== * Makten över tanken: En bok om det svenska massmediesamhället (1990, yhdessä Olof Peterssonin kanssa * Pillret: En berättelse om depressioner och doktorer, forskare och Freud, människor och marknader (2008) * Det står ett rum här och väntar på dig... (2012, Raoul Wallenbergin elämäkerta, August-palkinto) * Nobel: Den gåtfulle Alfred, hans värld och hans pris (2019) * Marionetterna: En berättelse om världen som politisk teater (2023) ==Lähteet== ==Aiheesta muualla== Luokka:Ruotsalaiset kirjailijat Luokka:Ruotsalaiset toimittajat Luokka:Ruotsin akatemian jäsenet Luokka:Vuonna 1961 syntyneet Luokka:Elävät henkilöt
Carlberg

Carlberg on seuraavien ruotsalaisten henkilöiden sukunimi: * Carl Wilhelm Carlberg (1746–1814), arkkitehti ja linnoitusupseeri * Eric Carlberg (1880–1963), ampuja, miekkailija ja nykyaikainen viisiottelija * Ingrid Carlberg (s. 1961), kirjailija ja toimittaja * Vilhelm Carlberg (1880–1970), ampuja ja olympiavoittaja
Zane Lowe

Zane Lowe (s. 7. elokuuta 1973 Auckland, Uusi-Seelanti) on uusiseelantilainen DJ ja radiojuontaja. Hän työskentelee Apple Music 1:n luovana johtajana, mutta on aiemmin juontanut muun muassa BBC Radio 1 -radiokanavalla. Lowe tunnetaan etenkin syvällisistä artistihaastatteluistaan, joissa käsitellään musiikin lisäksi myös mielenterveysongelmia ja luovaan työhön liittyvää emotionaalista tasapainoa. Radiotyönsä ohella Lowe on esiintynyt DJ:nä Glastonburyn festivaaleilla ja Coachellassa. Vuonna 2015 hän oli ehdolla Grammy-palkinnon saajaksi Sam Smithin kappaleella ”In the Lonely Hour”, jota hän on ollut kirjoittamassa ja tuottamassa. == Lähteet == == Aiheesta muualla == Luokka:Elävät henkilöt Luokka:Vuonna 1973 syntyneet Luokka:Uusiseelantilaiset muusikot Luokka:DJ:t Luokka:Radiotoimittajat Luokka:Juontajat
Lesothon kansallinen yliopisto

Lesothon kansallinen yliopisto (; NUL) on Lesothon Maserun alueella toimiva yliopisto. Yliopiston kampus sijaitse Roman taajamassa 32 kilometriä pääkaupungin Maserusta kaakkoon. Kooltaan yliopisto on pieni tai keskisuuri. Erään arvion mukaaan opiskelijoita olisi 2 000–2 999. Toinen, syksyllä 2019 julkaistu lähde mainitsee ajatuksen kaksinkertaistaa sisäänotto niin, että opiskelijamäärä kasvatettaisiin 20 000:een, mikä antaa ymmärtää opiskelijoita olleen tuolloin noin 10 000. Yliopisto on saanut alkunsa vuonna 1945 perustetusta katolisesta korkeakoulusta (Pius XII Catholic University College). Yliopistossa on seitsemän tiedekuntaa ja etäopintoja tarjoava IENS- insrtituutti (Institute of Extra-Mural Studies). Tiedekunnat ovat: * Humanistinen tiedekunta (Faculty of Humanities), * Kasvatustieteellinen tiedekunta (Faculty of Education), * Luonnontieteen ja tekniikan tiedekunta (Faculty of Science and Technology), * Maataloustieteellinen tiedekunta (Faculty of Agriculture), * Oikeustieteellinen tiedekunta (Department of Law), * Terveystieteiden tiedekunta (Faculty of Health Sciences) ja * Valtiotieteiden tiedekunta (Faculty of Social Sciences). Webometrics- yliopistoranking (heinäkuu 2024) luokitteli Lesothon kansallisen yliopiston maansa korkeatasoisismmaksi yliopistoksi ja maailmanlaajuisesti sijalle 4 921. ==Lähteet== ==Aiheesta muualla== Luokka:Korkeakoulut Luokka:Lesothon rakennukset ja rakennelmat Lesothon kansallinen yliopisto Luokka:Afrikan tiede ja tekniikka
Yngvar Heikel

Yngvar Sigurd Heikel (19. huhtikuuta 1889 Helsinki – 1. syyskuuta 1956 Helsinki) oli suomalainen etnologi ja tilastojen parissa toiminut virkamies. ==Henkilöhistoria== Heikelin vanhemmat olivat professori Viktor Heikel ja Hanna Kihlman ja puoliso vuodesta 1930 Margit Friberg (k. 1959). Heikel tuli ylioppilaaksi 1907 ja valmistui filosofian kandidaatiksi 1915 ja maisteriksi 1919. Hän oli tilastollisen keskustoimiston palveluksessa 1915–1917, sosiaalihalliuksen toinen aktuaari 1918–1919, Agros-yhtiön tilastonhoitaja 1919–1921 ja Suomen Pankin apulaistilastonhoitaja 1921–1924 ja 1935–1956. Etnologina Heikel tutki kansallis- jn kansanpukuja sekä kansantansseja ja -murteita. Hän oli muun muassa kansanpuku- ja kansantanssitoimikunnan johtaja 1923–1956. Heikel julkaisi useita kirjoja ja -kirjasia sekä tilastollisista että kansatieteellisistä aiheista. (e-vapaa) ==Julkaisuja== * 36 folkdanser utgivna av Brages sektion för folkdans, Yngvar Heikel, Thure Roos, Holger Rancken (toim.), Helsinki: Brage, 1915 * Sjuk-, ålderdoms- och invaliditetsförsäkringen i utlandet, Helsinki: Sosiaalivakuutuskomitea, 1920–1921 (suom. 1920) * 30 folkdanser : utg. av Brages sektion för folkdans, Helsinki: Brage, 1931 * Finlands svenska folkdiktning: B: dansbeskrivningar. 6, Folkdans, Svenska litteratursällskapet i Finland, 1938 * Industrins utveckling i Finland åren 1937-1944 : en undersökning på basen av företagens bokslutssiffror, Helsinki: Suomen Pankki, 1947 * Dances of Finland, Lontoo: Max Parrish & Company, 1948 (muiden kanssa) * Svensk-Finlands bygdedräkter: 1-8, Helsinki: Brage, 1952 * Brage 50 år, Helsinki: Brage 1956 * Brages dräktmuseum: katalog, Helsinki: Brage 2018 (kooonnut Yngvar Heikel, oheisteksti Eija Mendelin ja Bo Lönnqvist) == Lähteet == Luokka:Suomalaiset etnologit Luokka:Suomalaiset virkamiehet Luokka:Suomalaiset tietokirjailijat Luokka:Vuonna 1889 syntyneet Luokka:Vuonna 1956 kuolleet
Jääpallon Suomen Cup 2024–2025

Jääpallon Suomen Cup 2024–2025 pelattiin kahdeksalla joukkueella. Alkuottelut pelattiin kahdessa lohkossa, joista kummastakin voittajat etenevät suoraan loppuotteluun. Suomen Cupin järjestää Suomen Jääpalloliitto. Turnaus pelattiin Porissa yhden viikonlopun aikana.https://www.finbandy.fi/fi/jaapallon-suomen- cup-tarjoaa-jannitysta-viikonlopuksi/ Porvoon Akilles voitti Suomen Cupin mestaruuden.https://www.finbandy.fi/fi/akilles-voitti-jaapallon-suomen-cupin/ == Loppuottelu == == Lähteet == Luokka:Jääpallon Suomen Cup Suomen Cup Suomen Cup
Eesti Laul 2025

Eesti Laul 2025 on Virossa järjestettävä laulukilpailu, jossa valitaan Viron edustaja Eurovision laulukilpailuun 2025. == Kilpailijat == Kilpailun 16. kappale selviää Radio 2:n verkkoäänestyksellä viimeistään tammikuun alussa. Esittäjä Kappale Lauluntekijä(t) Andrei Zevakin feat. Karita Ma ei tea sind Andrei Zevakin, Liina Ariadne Pedanik, Martti Hallik An-Marlen Külm Frederik Mustonen, Ingel Marlen Mikk, Maria Vainumäg Anna Sahlene Love Me Low David Lindgren Zahcarias, Bobby Ljunggren, Michaela Stridbeck, Anna Sahlin, Dagmar Oja, Kaire Vilgats Ant Tomorrow Never Comes Ant Nurhan, Kim Wennerström, Merili Käsper Elysa The Last to Know Simon Peyron, Angelino Markenhorn, Julie Aagaard, Elisa Kolk Felin Solo Anthem Paul Rey, Gevin Niglas, Johanna Ekholm, Elin Blom Etoall Frants Tikerpuu Trouble Frants Tikerpuu Gem98 Psycho Richard Sepajõe, Gevin Niglas, Karl Birnbaum, Frederik Küüts Janek Frozen Janek Valgepea, Kjetil Mørland Joelle Eyes Don't Lie Timo Vendt, Johanna-Elise Kabel Minimal Wind Armageddon Elisabeth Tiffany Lepik, Taavi-Hans Kõlar, Paula Pajusaar, Velle Tamme, Robin Kiisholts, Katrina Merily Reimand Räpina Jack feat. Kaisa Ling Tule Kill Kaare, Kaisa Ling Stereo Terror Prty Till the End of the World Lauri Hämäläinen, Heigo Anto Tommy Cash Espresso Macchiato Tommy Cash, Johannes Naukkarinen Tuuli Rand Rem Tuuli Rand, Cecilia Martina Mägi, Sander Sadam ==Lähteet== Luokka:Eurovision laulukilpailu 2025 Luokka:Viron euroviisukarsinnat
Alissia

Alissia Benveniste (s. 1991 Geneve, Sveitsi), joka käyttää taiteilijanimenä etunimeään, on sveitsiläissyntyinen musiikkituottaja ja basisti. Hän on työskennellyt muun muassa Bootsy Collinsin, Anderson .Paakin, Bruno Marsin, Nile Rodgersin ja Mary J. Bligen kanssa. Alissia syntyi Sveitsissä, mutta kasvoi Italiassa. Hänen isänsä on espanjalainen ja äitinsä saksalainen. Alissia muutti 18-vuotiaana Yhdysvaltoihin ja opiskeli bostonilaisessa Berklee College of Musicissa. Hän alkoi saada julkisuutta julkaistuaan kappaleelle ”Let It Out” musiikkivideon, jota katsottiin videopalvelu Youtubessa miljoonia kertoja. Alissian ensimmäinen EP-levy Back to the Funkture julkaistiin vuonna 2016. Alissia on ehdolla vuoden tuottajan Grammy-palkinnon saajaksi vuoden 2025 gaalassa. Ehdokkuus seurasi Alissian työtä soulin, R&B;:n ja funkin parissa edeltävänä vuonna, jolloin hän tuotti muun muassa Rae Khalilin kappaleen ”Is It Worth It”, Lion Baben kappaleen ”Love Takeover” ja Jamila Woodsin kappaleen ”Bugs”. Palkintokategoriaa ei ole koskaan voittanut nainen, ja Alissia on ensimmäinen naisehdokas vuonna 2019 ehdolla olleen Linda Perryn jälkeen. Ensimmäistä kertaa hän oli Grammy-ehdokkaana vuonna 2023, kun Mary J. Bligen albumi Good Morning Gorgeous oli ehdolla vuoden albumiksi. Alissia on ollut tekemässä albumin kappaletta ”Love Without the Heartbreak”. == Diskografia == === EP:t === * Back to the Funkture (2016) == Lähteet == == Aiheesta muualla == * Alissian kotisivut Luokka:Vuonna 1991 syntyneet Luokka:Elävät henkilöt Luokka:Sveitsiläiset muusikot Luokka:Musiikkituottajat Luokka:Basistit
Wiles

Wiles on muun muassa seuraavien henkilöiden sukunimi: * Adam Wiles, Calvin Harris (s. 1984), skotlantilainen elektronisen musiikin tuottaja, laulaja, lauluntekijä ja DJ * Andrew Wiles (s. 1953), brittiläinen matemaatikko, Fermat’n suuren lauseen todistaja * Jacqueline Wiles (s. 1992), yhdysvaltalainen alppihiihtäjä * Jason Wiles (s. 1970), yhdysvaltalainen näyttelijä * Siouxsie Wiles, alk. Susanna Wiles, brittiläinen mikrobiologi ja tiedeviestijä * Susie Wiles (s. 1957), yhdysvaltalainen poliitikko ja Valkoisen talon kansliapäällikkö.